D adeg i d-yemmalen anda teḍra tigawt, d netta i d-yeskanayen deg waṭas n tegnatin amek iga uwadem, aya yettili-d s uglam n wadeg (ismawen d lewṣayef n yimukan) anda tḍerru teḥkayt2. Am wakken i d-yenna daɣen Salḥi ɣef uglam n wadeg deg tullist neɣ deg tmacahut ur yettili ara s waṭas, maca deg wungal yesɛa azal meqqren. Aṭas n yimukan ara naf deg wungal, imi simal tettimɣur teḥkayt, yettimɣur deg-s wadeg i deg-i d-ḍerrunt tigawin, i ttuquten daɣen yiwudam. Yezmer daɣen unagal ad tt-id-icudd kan ɣer yiwen n wadeg.